**Z M L U V A O D I E L O**

**„Rekonštrukcia výťahu výrobný blok II. etapa“**

uzatvorená podľa ust. § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník)

(ďalej len **„zmluva“**)

medzi zmluvnými stranami

**1. Objednávateľom:**

**MH Teplárenský holding, a.s.**

so sídlom: Turbínová 3, 831 04 Bratislava – mestská časť Nové Mesto

IČO:  36 211 541 | DIČ: 2020048580 | IČ DPH: SK2020048580 | IBAN: SK 17 1100 0000 0026 2706 4293

zapísaná v: Obchodnom registri Mestského súdu Bratislava III, v oddiele Sa, vo vložke č. 7386/B

v mene spoločnosti koná: Ing. Juraj Mydliar, výrobný riaditeľ

 Ing. Peter Oravec, manažér nákupu

(ďalej len„**objednávateľ**“)

**a**

**2. Zhotoviteľom:**

**............................**

so sídlom: ....................., ......................

IČO:  .................. | DIČ: .............................. | IČ DPH: ................................ | IBAN: ....................................................

zapísaná v: Obchodnom registri ........................... súdu ............................, v oddiele ...., vo vložke č. ........................

v mene spoločnosti koná: .............................

(ďalej len„**zhotoviteľ**“)

(objednávateľ a zhotoviteľ ďalej spolu len „**zmluvné strany**“, jednotlivo tiež ako „**zmluvná strana**“)

**takto:**

1. **PREDMET ZMLUVY**

1.1 Predmetom tejto zmluvy je záväzok zhotoviteľa vykonať riadne a včas pre objednávateľa dielo:

**„Rekonštrukcia výťahu výrobný blok II. etapa“**

(ďalej len „**dielo**“ alebo „**predmet zmluvy**“)

Dielo bude vykonané v rozsahu podľa prílohy č. 1, vrátane vykonania nasledovných činností:

1.1.1 Zariadenie staveniska (ďalej tiež „**ZRS**“ ), prípravné a ukončujúce práce, ktoré pozostávajú z nasledovných dielčích činností - zariadenie staveniska, prípravné práce, vytýčenie a označenie ochranného pásma, označenie pracoviska, zriadenie dočasných rozvodov vody a elektrickej energie v rámci staveniska z miesta napojenia, doprava, zabezpečenie bezpečnosti a ochrany zdravia pri práci (ďalej len „BOZP“ a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO“ alebo „OPP“) .

* + 1. Zabezpečenie odvozu a likvidácie vzniknutého odpadu, nakladania s odpadmi v súlade s touto zmluvou.
		2. Vypracovanie časového harmonogramu vykonávania diela.
		3. Odovzdanie sprievodnej technickej dokumentácie, dokumentácie skutočného vyhotovenia.
		4. Odovzdanie materiálových listov použitých materiálov, atest materiálov.
		5. Vypracovanie plánu BOZP v zmysle nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov. Súčasťou plánu BOZP bude vypracovanie analýzy rizík – pred zahájením prác.
		6. Zabezpečenie koordinátora bezpečnosti a koordinátora dokumentácie.
	1. Zhotoviteľ sa touto zmluvou zaväzuje vykonať dielo v súlade a za podmienok stanovených touto zmluvou a objednávateľ sa zaväzuje zaplatiť cenu za riadne vykonanie diela.
	2. Za riadne vykonané dielo sa považuje dielo, ktoré je vykonané v súlade s touto zmluvou a na ktorom boli úspešne vykonané všetky skúšky predpísané osobitnými predpismi, technickými normami a touto zmluvou. Zhotoviteľ zároveň vykoná všetku potrebnú inžiniersku činnosť stanovenú touto zmluvou a jej prílohami, resp. aj v prípade ak ide o potrebnú inžiniersku činnosť explicitne v zmluve a prílohách nepomenovanú avšak je potrebná na riadne a včasné vykonanie diela. V rámci inžinierskej činnosti sa zhotoviteľ zaväzuje v mene objednávateľa vyhotovovať a podávať návrhy, žiadosti alebo akékoľvek iné podania orgánom verejnej správy a dotknutým orgánom za účelom riadneho zabezpečenia priebehu realizácie diela a jeho uvedenia do prevádzky v zmysle všeobecne záväzných právnych predpisov, ako aj zapracovať všetky pripomienky orgánov verejnej správy a dotknutých orgánov.
	3. Zhotoviteľ vyhlasuje, že disponuje takými odbornými znalosťami a kapacitami, ktoré sú k vykonaniu predmetného diela potrebné a že dielo vykoná s odbornou starostlivosťou na svoje náklady a na svoje nebezpečenstvo. Zhotoviteľ zároveň vyhlasuje, že sa v plnom rozsahu oboznámil s charakterom a rozsahom diela podľa tejto zmluvy, a to aj osobnou prehliadkou na mieste vykonania diela a že sú mu známe technické, kvalitatívne a iné podmienky vykonania diela a je schopný ich dodržať v súlade s touto zmluvou.

* 1. Zhotoviteľ vyhlasuje a súhlasí s tým, že aj v prípade nepresnosti alebo neúplnosti dokumentácie vyplývajúcej zo súťažných podkladov alebo tejto zmluvy zhotoviteľ vykoná dielo riadne v súlade s podmienkami tejto zmluvy, všeobecne záväznými právnymi predpismi a technickými norami tak, aby dielo bolo po jeho vykonaní spôsobilé plniť požiadavky vyplývajúce zo všeobecne záväzných právnych predpisov v prevádzkových a výrobných podmienkach objednávateľa a tejto zmluvy. Ak dôjde počas vykonávania diela v zmysle tejto zmluvy k legislatívnej zmene ktoréhokoľvek z právnych predpisov alebo noriem, ktoré majú na plnenie povinností zhotoviteľa podľa tejto zmluvy bezprostredný vplyv, a to ako novelizáciou, tak aj ich nahradením novým právnym predpisom alebo normou, zhotoviteľ sa zaväzuje vykonávať dielo s odbornou starostlivosťou tak, aby práce zhotoviteľa na diele, dielo, a aj plnenie ďalších povinností zhotoviteľa v zmysle tejto zmluvy, vyhovovalo požiadavkám právnych predpisov a technických noriem aplikovateľných aj v čase vykonávania jednotlivých prác, dodania diela, resp. plnenia príslušných povinností.
	2. Zhotoviteľ je povinný upozorniť objednávateľa bez zbytočného odkladu na nevhodnú povahu pokynov daných mu objednávateľom na vykonanie diela vrátane prípadného rozporu pokynov so všeobecne záväznými právnymi predpismi, technickými normami, aj keď nie sú právne záväzné. Za nevhodné pokyny sa na účely tejto zmluvy považujú aj prípadné nevhodné technické špecifikácie diela uvedené v podkladovej dokumentácii, a to v rozsahu, v ktorom nevhodnosť pokynov obsiahnutých v podkladovej dokumentácii nemohol zhotoviteľ v postavení profesionálnej a skúsenej osoby pri vynaložení odbornej starostlivosti a spravodlivo žiadateľného úsilia predpokladať alebo zistiť už v čase predloženia svojej ponuky pred uzatvorením tejto zmluvy (inak mal na prípadnú nevhodnosť včas upozorniť objednávateľa žiadosťou o vysvetlenie súťažnej dokumentácie alebo žiadosťou o nápravu). Ak nevhodné pokyny prekážajú v riadnom vykonávaní diela, je zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov objednávateľa, alebo písomného oznámenia, že objednávateľ trvá na vykonávaní diela s použitím daných pokynov. Uvedené platí obdobne aj vo vzťahu k veciam a dokumentácii prípadne odovzdaným objednávateľom zhotoviteľovi pre účely vykonania diela; pre odstránenie pochybností sa uvádza, že objednávateľ je zaviazaný odovzdať zhotoviteľovi len tie veci a dokumentáciu určené na vykonanie diela, vo vzťahu ku ktorým to táto zmluva výslovne stanovuje. Ak zhotoviteľ nesplnil povinnosti uvedené v tomto odseku, zodpovedá za vady diela spôsobené použitím nevhodných vecí odovzdaných objednávateľom alebo pokynov daných mu objednávateľom.

* 1. Zhotoviteľ vyhlasuje, že sa v plnom rozsahu oboznámil s charakterom a rozsahom diela v zmysle podmienok stanovených objednávateľom a že sú mu známe technické, kvalitatívne a iné podmienky vykonania diela.
1. **MIESTO, ČAS A PODMIENKY VYKONANIA DIELA**
	1. Zhotoviteľ je povinný vykonávať dielo s odbornou starostlivosťou, riadne a včas, bez vád a nedorobkov a tak, aby bolo vykonané v súlade s touto zmluvou, pokynmi objednávateľa, všeobecne záväznými právnymi predpismi a technickými normami, aj keď nie sú právne záväzné. Zhotoviteľ je povinný po celú dobu platnosti tejto zmluvy a vykonávania diela disponovať platnými oprávneniami a povoleniami potrebnými na vykonávanie diela v súlade s príslušnými všeobecne záväznými právnymi predpismi, internými predpismi objednávateľa a touto zmluvou. Uvedené sa vzťahuje aj na prípadných subdodávateľov zhotoviteľa.
	2. Akákoľvek dokumentácia vyhotovená, resp. vydaná v súvislosti s vykonávaním diela podľa tejto zmluvy je vlastníctvom objednávateľa a zhotoviteľ ju nesmie použiť pre akúkoľvek tretiu osobu bez výslovného písomného súhlasu objednávateľa. Rovnako zhotoviteľ nie je oprávnený bez predchádzajúceho písomného súhlasu objednávateľa zverejňovať akékoľvek informácie o diele alebo o prácach súvisiacich s vykonávaním diela, o ich postupe, o popisoch ich vykonávania, o výkazoch výmer, o nákladoch na vykonanie diela, o výkresoch a výpočtoch. Všetky zmluvné podklady, ktoré tvoria skutočnosti technickej povahy sú vo vlastníctve objednávateľa. Zhotoviteľ je oprávnený podklady pre vykonanie diela použiť výhradne pre účely plnenia podľa tejto zmluvy. Dokumentácia predkladaná zhotoviteľom musí byť v slovenskom alebo českom jazyku, prípadne zhotoviteľ je na vlastné náklady povinný zabezpečiť jej úradný preklad, ak objednávateľ nerozhodne inak.
	3. Objednávateľ si vyhradzuje právo dať pripomienky k  dokumentácii predkladanej zhotoviteľom podľa tejto zmluvy. V prípade akejkoľvek dokumentácie, ktorú predkladá zhotoviteľ v súlade s touto zmluvou je objednávateľ povinný oznámiť zhotoviteľovi svoje prípadné námietky k dokumentácii alebo ju schváliť v lehote pätnástich (15) dní od jej predloženia zhotoviteľom, pričom márnym uplynutím tejto lehoty sa má za to, že objednávateľ predloženú dokumentáciu schválil. Prípadné námietky k dokumentácii (pokyny objednávateľa) je zhotoviteľ povinný do dokumentácie zapracovať a takto upravenú dokumentáciu predložiť objednávateľovi na schválenie do desiatich (10) dní od predloženia námietok objednávateľa zhotoviteľovi. Akékoľvek náklady spojené s vypracovaním a predkladaním dokumentácie vrátane jej prepracovania a opakovaného predkladania znáša zhotoviteľ, pričom platí, že o čas potrebný na schválenie dokumentácie sa lehoty na vykonanie diela nepredlžujú. Objednávateľom schválená dokumentácia je pre zmluvné strany záväzná a môže byť zmenená len písomnou dohodou zmluvných strán, pokiaľ táto zmluva nestanovuje inak. Pre vylúčenie pochybností sa zmluvné strany výslovne dohodli, že akékoľvek prevzatie alebo súhlas objednávateľa s predloženou projektovou alebo inou obdobnou dokumentáciou nezbavuje zhotoviteľa akejkoľvek zodpovednosti za správnosť predmetnej dokumentácie. V prípade, ak v dôsledku chyby, nedostatku alebo inej vady dokumentácie bude nutné vynaložiť akékoľvek dodatočné náklady na plnenie predmetu diela, bude znášať tieto náklady výlučne zhotoviteľ. Zhotoviteľ je zároveň povinný zapracovať  do projektovej dokumentácie alebo inej dokumentácie pripomienky štátnych orgánov a iných subjektov (napr. Technická inšpekcia, a.s.).
	4. Zmluvné strany sa dohodli, že v prípade, ak akákoľvek plnenie poskytované v zmysle tejto zmluvy spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „**autorský zákon**“), zhotoviteľ udeľuje bezodplatne objednávateľovi dňom prevzatia diela licenciu/sublicenciu podľa § 65 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v § 19 ods. 4 autorského zákona (vrátane použitia diela alebo jeho časti na vytvorenie nového diela, spojenia diela alebo jeho časti s iným dielom) tak, aby objednávateľ mohol autorské dielo používať na vlastnú potrebu a za týmto účelom ho poskytovať aj tretím osobám. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy, prípadne iným subjektom pre plnenie ich úloh vo všeobecnom verejnom záujme. Objednávateľ nie je povinný výhradnú licenciu využiť. Zhotoviteľ zároveň udeľuje dňom prevzatia autorského diela objednávateľovi súhlas na postúpenie sublicencie/licencie a súhlasu, aby objednávateľ udelil tretej osobe súhlas na použitie diela (sublicencia) v rozsahu udelenej sublicencie/licencie.

Ak je pre riadne vykonanie diela nutné, prípadne to vyplýva z osobitných ustanovení tejto zmluvy a jej príloh alebo pokynu objednávateľa, aby príslušná licencia bola udelená objednávateľovi osobitným spôsobom alebo postupom, je povinný zhotoviteľ udeliť licenciu spôsobom a postupom takto stanoveným.

Zhotoviteľ je povinný zabezpečiť, aby bol nositeľom všetkých práv k autorským dielam v rozsahu, v akom udelí objednávateľovi licencie, resp. sublicencie k autorským dielam podľa tohto odseku a aby všetci autori, resp. spoluautori autorských diel a originálni nositelia majetkových práv k autorským dielam súhlasili s udelením licencií, resp. sublicencií, s postúpením licencií, resp. sublicencií a udelením sublicencií v zmysle tohto odseku. Zároveň je povinný v plnom rozsahu vysporiadať ich nároky k autorským dielam tak, aby objednávateľ mohol nerušene používať autorské diela v súlade s touto zmluvou. Objednávateľ je oprávnený domáhať sa uspokojenia svojich nárokov vyplývajúcich z porušenia tohto odseku voči zhotoviteľovi bez časového obmedzenia, a to aj po uplynutí záručnej doby.

* 1. V prípade touto zmluvou a/alebo právnymi predpismi stanovenej povinnosti vydať o vykonaní diela alebo jeho časti osobitný protokol a/alebo správu a/alebo potvrdenie; zhotoviteľ sa zaväzuje nestranne a s odbornou starostlivosťou vypracovať a odovzdať takýto osobitný protokol a/alebo správu a/alebo potvrdenie objednávateľovi najmenej v dvoch (2) písomných vyhotoveniach tak, aby takýto protokol/správa/potvrdenie spĺňali všetky požiadavky stanovené touto zmluvou, všeobecne záväznými právnymi predpismi a technickými normami, aj keď nie sú právne záväzne.
	2. Zhotoviteľ sa zaväzuje dielo vykonať v nasledovných lehotách:

a)v lehote **90 dní** od účinnosti tejto zmluvy, alebo

b) najneskôr však **do 31.12.2025,**

podľa toho, ktorý okamih nastane skôr.

**Harmonogram vykonávania diela** vypracuje zhotoviteľ v listinnej a elektronickej forme (MS Project), pričom je povinný dodržať lehoty vykonávania diela vyplývajúce z ustanovení tejto zmluvy. Zhotoviteľom vypracovaný harmonogram vykonávania diela musí byť v súlade s podmienkami stanovenými touto zmluvou a s prevádzkovými podmienkami objednávateľa. Zhotoviteľ sa zaväzuje predložiť harmonogram vykonávania diela objednávateľovi v lehote do pätnásť (15) dní od účinnosti tejto zmluvy. Objednávateľ je povinný oznámiť zhotoviteľovi svoje prípadne námietky k harmonogramu vykonávania diela alebo tento harmonogram vykonávania diela schváliť v lehote pätnástich (15) dní od jeho predloženia. Prípadné námietky k harmonogramu vykonávania diela (pokyny objednávateľa) je zhotoviteľ povinný do harmonogramu vykonávania diela zapracovať a takto upravený harmonogram vykonávania diela predložiť objednávateľovi na schválenie do desiatich (10) dní od predloženia námietok objednávateľa zhotoviteľovi. Objednávateľom schválený harmonogram vykonávania diela je pre zmluvné strany záväzný a môže byť zmenený len písomnou dohodou zmluvných strán, pokiaľ táto zmluva nestanovuje inak. Neplnenie harmonogramu vykonávania diela sa považuje za podstatné porušenie tejto zmluvy.

**Aktualizácie harmonogramu vykonávania diela**

Zhotoviteľ je plne zodpovedný za ním predložené časovanie a vykonávanie jednotlivých časti diela podľa schváleného harmonogramu vykonávania diela. Ak bude zrejmé, že sa dielo podľa ostatného harmonogramu vykonávania diela nebude dať v zmluvných termínoch vykonať, je zhotoviteľ povinný harmonogram vykonávania diela upraviť tak, aby bol plne v súlade s touto zmluvou a všeobecne záväznými právnymi predpismi a predložiť takto aktualizovaný harmonogram vykonávania diela s písomným odôvodnením na schválenie objednávateľovi vždy do troch (3) dní, odkedy zhotoviteľ takúto skutočnosť zistil, vždy však, ak sa dostane do omeškania s vykonávaním jednotlivých časti diela. Objednávateľ je povinný oznámiť zhotoviteľovi svoje prípadne námietky k aktualizovanému harmonogramu vykonávania diela alebo harmonogram vykonávania diela schváliť v lehote do siedmich (7) dní od jeho predloženia. Pre vylúčenie pochybností sa zmluvné strany dohodli, že ani prípadné schválenie aktualizácie harmonogramu vykonávania diela objednávateľom v žiadnom prípade nezbavuje zhotoviteľa zodpovednosti za omeškanie vykonávania diela, ak predmetné omeškanie je možné pričítať zhotoviteľovi v súlade s touto zmluvou.  Zmluvné strany sú uzrozumené s tým, že zmeniť termín vykonávania diela je možné len na základe písomne očíslovaného dodatku k tejto zmluve.

* 1. Podklady potrebné k vykonaniu diela objednávateľ odovzdá zhotoviteľovi najneskôr do päť (5) dní od účinnosti tejto zmluvy. O odovzdaní a prevzatí podkladov spíšu zmluvné strany záznam. Povinnosť podľa predchádzajúcej vety sa nevzťahuje na tie podklady, ktoré boli súčasťou súťažných podkladov, prípadne boli obsiahnuté vo vysvetleniach poskytnutých v rámci obstarávania tejto zákazky (diela).
	2. Ak zhotoviteľ splní svoj záväzok vykonať celé dielo pred dohodnutou lehotou, objednávateľ sa zaväzuje dielo prevziať aj v skoršom termíne ponúkanom zhotoviteľom. Pokiaľ z tejto zmluvy vyplýva, že dielo bude odovzdávané po častiach, platí, že preberanie jednotlivých častí diela za účelom platenia ceny za dielo nemá vplyv na prípadnú zodpovednosť zhotoviteľa za vady diela a na plynutie reklamačných a záručných dôb; reklamačné a záručné doby začínajú plynúť až odovzdaním a prevzatím celého diela.
	3. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá bráni alebo sťažuje vykonanie diela s dôsledkom možného nedodržania lehôt odseku pre vykonanie diela. Súčasťou oznámenia podľa prvej vety tohto odseku bude správa o predpokladanej dĺžke trvania prekážky vykonávania diela, príčinách a navrhovaných opatreniach na jej odstránenie. Predmetné však samo o sebe nezbavuje Zhotoviteľa povinnosti vykonať dielo v dohodnutých termínoch.
	4. Miestom vykonania diela podľa tejto zmluvy je: **MH Teplárenský holding, a.s., závod Martin, Robotnícka 17, 036 80 Martin**.
	5. Objednávateľ je povinný zhotoviteľovi poskytnúť pri plnení tejto zmluvy všetku rozumne požadovanú a objektívne nevyhnutnú súčinnosť. Objednávateľ je zároveň oprávnený v ktoromkoľvek štádiu vykonávania diela kontrolovať jeho vykonávanie. Objednávateľ na tento účel môže menovať aj technický dozor. Objednávateľ alebo technický dozor objednávateľa budú oprávnení vstupovať na pracovisko/stavenisko kedykoľvek podľa vlastného uváženia. Ak objednávateľ zistí, že zhotoviteľ vykonáva dielo v rozpore so svojimi povinnosťami v zmysle tejto zmluvy, je objednávateľ oprávnený dožadovať sa toho, aby zhotoviteľ odstránil vady vzniknuté vadným vykonávaním diela a dielo vykonával riadnym spôsobom. Ak tak zhotoviteľ neurobí v lehote stanovenej objednávateľom, je objednávateľ oprávnený od tejto zmluvy odstúpiť alebo dať odstrániť vady na náklady a riziko zhotoviteľa tretou osobou. Ak objednávateľ pri vykonávaní priebežnej kontroly diela nevytkne vadu, hoc ju mohol a mal zistiť, nezbavuje sa tým práva vytknúť vadu diela v zmysle ust. § 560 Obchodného zákonníka.

 Objednávateľ je v prípade nutnosti (hrozba vzniku alebo vznik škôd na stavbe, nedodržanie ochrany bezpečnosti zdravia pri práci, ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov alebo ochrany životného prostredia ohrozujúcej život alebo zdravie zamestnancov na stavbe/mieste vykonania diela alebo iných osôb na pracovisku/stavenisku alebo jeho bezprostrednom okolí a pod.) nariadiť prerušenie alebo zastavenie vykonávania diela zhotoviteľom.

**Kontrolné dni.** Na základe dohody zmluvných strán za účelom informovania sa o postupe vykonávania diela podľa tejto zmluvy sa budú medzi zmluvnými stranami uskutočňovať pravidelné operatívne porady, tzv. kontrolné dni, na ktorých zmluvné strany predovšetkým prekonzultujú a písomne odsúhlasia rozsah už vykonaného diela podľa tejto zmluvy a rozsah a hodnotu diela, ktoré bude zhotoviteľ do najbližšieho kontrolného dňa povinný vykonať, aby zhotoviteľ splnil svoj záväzok vykonať dielo najneskôr v dohodnutých lehotách. Z každého kontrolného dňa vyhotoví do päť (5) dní zhotoviteľ písomný záznam v dvoch (2) vyhotoveniach po jednom (1) pre každú zmluvnú stranu. Objednávateľ je oprávnený v prípade nesúhlasu vrátiť zhotoviteľovi záznam na prepracovanie/doplnenie. Kontrolné dni sa budú konať vždy raz týždenne na mieste vykonania diela, ak sa zmluvné strany nedohodnú inak.

* 1. Zhotoviteľ znáša nebezpečenstvo vzniku škody na diele a na veciach, na ktorých sa dielo vykonáva, ako aj na ostatných veciach vo vlastníctve objednávateľa, ktorých sa vykonávanie diela podľa tejto zmluvy týka, a to od začatia vykonávania prác na diele až do odovzdania a prevzatia diela, ktoré bolo predmetom tejto zmluvy. Podpisom protokolu o odovzdaní a prevzatí diela resp. protokolu o odstránení vád a nedorobkov diela podľa článku 4. tejto zmluvy prechádza nebezpečenstvo vzniku škody na diele a na veciach vo vlastníctve objednávateľa, ktorých sa vykonávanie diela podľa tejto zmluvy týkalo, na objednávateľa.
	2. Zhotoviteľ je povinný viesť stavebný/montážny denník (ďalej len „**denník**“) od prevzatia pracoviska/staveniska v súlade so všeobecne záväznými právnymi predpismi, do ktorého je povinný zapisovať všetky podstatné a rozhodujúce skutočnosti pre naplnenie predmetu tejto zmluvy, najmä údaje o časovom a technologickom postupe vykonávania prác/diela a zdôvodnenie odchýlok vykonávaných prác/diela od tejto zmluvy.
	3. Objednávateľ a/alebo jeho technický dozor je oprávnený kontrolovať obsah denníka a k zápisom v ňom vykonaných pripájať svoje stanoviská, pripomienky a námietky (ďalej spoločne len „**zápisy**“). Právo usmerňovať stavebné/montážne práce na diele prostredníctvom denníka má len objednávateľ, resp. technický dozor objednávateľa. Okrem určených zástupcov objednávateľa a zhotoviteľa je oprávnený v denníku vykonávať zápisy projektant alebo zástupca projektanta poverený výkonom autorského dozoru. Zhotoviteľ je povinný predložiť technickému dozoru objednávateľa denný záznam najneskôr v nasledujúci pracovný deň a odovzdať mu prvý prepis. Vedenie denníka sa končí odovzdaním a prevzatím diela. Denník sa skladá z úvodných listov, z denných záznamov a príloh:
1. úvodné listy obsahujú:
* základný list, v ktorom je uvedený názov a sídlo stavebníka, generálneho projektanta, zhotoviteľa stavby a prípadné zmeny týchto údajov,
* identifikačné údaje diela,
1. denné záznamy sa zapisujú do denníka s očíslovanými listami na dva oddeliteľné prepisy. Denné záznamy čitateľne zapisuje a podpisuje stavbyvedúci zhotoviteľa vždy v ten deň, keď sa práce vykonali, alebo keď nastali okolnosti, ktoré sú predmetom záznamu.

Pre vylúčenie pochybností platí, že denník sa vedie aj v prípade, ak všeobecne záväzné právne predpisy povinnosť vedenia denníka neukladajú, ak objednávateľ nerozhodne inak.

* 1. Zhotoviteľ je povinný umožniť objednávateľovi kontrolovať obsah denníka a vykonávať v ňom zápisy; za tým účelom je zhotoviteľ povinný zabezpečiť trvalý prístup objednávateľa k  denníku na pracovisku/stavenisku počas vykonávania prác.
	2. Za objednávateľa je oprávnený zápisy v denníku vykonávať:

**Ing. Rastislav Košút**, mobil: +421 907 338 876, e-mail: rastislav.kosut@mhth.sk. Objednávateľ si vyhradzuje právo kedykoľvek zmeniť osobu podľa predchádzajúcej vety, pričom na zmenu sa nevyžaduje uzatvorenie písomného dodatku k tejto zmluve. Za zhotoviteľa je oprávnený zápisy v  denníku vykonávať: meno.............., funkcia: ................., mobil:.........., e-mail:..............................

* 1. Zhotoviteľ sa zaväzuje vyzvať písomne objednávateľa, resp. jeho splnomocneného zástupcu, na kontrolu všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými, minimálne tri (3) pracovné dni vopred. Ak sa objednávateľ nedostaví a nevykoná kontrolu týchto prác, je zhotoviteľ oprávnený pokračovať vo vykonávaní diela aj bez vykonania tejto kontroly. Ak bude objednávateľ požadovať dodatočné odkrytie týchto prác, je zhotoviteľ povinný odkrytie týchto prác vykonať, za čo je oprávnený požadovať od objednávateľa náhradu nákladov s tým spojených. Ak sa však ukáže, že odkryté práce nie sú vykonané v súlade s touto zmluvou, náklady podľa predchádzajúcej vety tohto odseku zmluvy znáša výlučne zhotoviteľ. Zhotoviteľ je povinný zhotovovať počas vykonávania diela preukaznú fotodokumentáciu sám a na vlastné náklady, pričom táto fotodokumentácia tvorí súčasť protokolu o odovzdaní a prevzatí diela.
	2. Vlastnícke právo k dielu (zariadeniam a materiálom dodaným zhotoviteľom v rámci vykonávania diela) a k podkladovým materiálom k dielu (najmä projektová dokumentácia a ďalšia dokumentácia diela) a ostatné majetkové práva k dielu a/alebo k podkladovým materiálom k dielu, ak dovtedy nenáležali objednávateľovi, prechádzajú zo zhotoviteľa na objednávateľa ich zabudovaním alebo zamontovaním, resp. odovzdaním objednávateľovi, ak sa nemajú zabudovať alebo zamontovať, inak najneskôr prevzatím diela objednávateľom.
	3. Všade tam, kde to vzhľadom k povahe diela prichádza do úvahy, zhotoviteľ zodpovedá za to, že dielo bude v kombinácii s iným zariadením/vybavením, s ktorým bude mať dielo väzby, riadne funkčné. Zhotoviteľ je taktiež zodpovedný za to, že iné zariadenie/vybavenie objednávateľa bude pracovať a fungovať riadne a správne v kombinácii s dielom.
	4. Zhotoviteľ berie na vedomie, že dielo bude realizované počas prevádzky ostatných zariadení objednávateľa a zaväzuje sa počas vykonávania diela zabezpečiť všetky nevyhnutné opatrenia na dosiahnutie minimalizovania vzniku prekážok obmedzujúcich, prípadne ohrozujúcich prevádzku objednávateľa a jeho zamestnancov. Zhotoviteľ je povinný v prípade vzniku takejto prekážky bezodkladne informovať objednávateľa.
	5. Zhotoviteľ sa zaväzuje vypratať pracovisko/stavenisko do ukončenia preberacieho konania. Zhotoviteľ odstráni zostávajúce technické vybavenie, prebytočný materiál, odpad, sutinu a pomocné konštrukcie (dočasné stavby) z pracoviska/staveniska, rovnako tak vyprace v potrebnom rozsahu okolie dotknuté vykonávaním diela. Vyššie uvedené platí primerane aj v prípade vypratania pracoviska/staveniska po odstránení vád a pri predčasnom ukončení tejto zmluvy. Zhotoviteľ sa zaväzuje miesto pracoviska/staveniska uviesť do pôvodného stavu. V prípade, že zhotoviteľa miesto staveniska/pracoviska neuvedie do pôvodného stavu ani v náhradnej primeranej lehote, ktorá nesmie byť kratšia ako štrnásť (14) dní, je objednávateľ oprávnený priestor uviesť do pôvodného stavu sám na náklady zhotoviteľa, s čím zhotoviteľ súhlasí. Objednávateľ vždy môže podmieniť prevzatie diela aj vyprataním pracoviska/staveniska. Okrem toho má objednávateľ nárok na náhradu škody, ktorá v súvislosti s porušením povinnosti objednávateľovi vznikne, najmä náklady na náhrady za dočasný záber nad rámec za dohodnuté obdobie, sankcie, administratívne poplatky a pod.
1. **OSOBITNÉ USTANOVENIA**
	1. Pri plnení tejto zmluvy sa zhotoviteľ zaväzuje dodržiavať právne predpisy a plniť úlohy na úseku **BOZP**a „**PO**“ alebo „**OPP**“ v sídle, priestoroch, objektoch a na pracoviskách objednávateľa, v ktorých sa bude plniť táto zmluva, (ďalej len „**pracovisko/stavenisko**“). Pracoviskom/staveniskom sa rozumie aj iné miesto, na ktorom sa bude plniť táto zmluva; v takom prípade sa povinnosti zmluvných strán podľa tohto článku týkajúce sa pracoviska/staveniska uplatňujú primerane. Zhotoviteľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „**ŽP**“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Zhotoviteľ preberá vo vzťahu ku objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.
	2. Bez odovzdania a prevzatia pracoviska/staveniska potvrdeného písomným protokolom/ záznamom zhotoviteľ nesmie začať vykonávať práce týkajúce sa diela.

 O odovzdaní a prevzatí pracoviska/staveniska a zmluvné strany spíšu písomný protokol/záznam v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:

1. stav, v akom sa pracovisko/stavenisko nachádza v deň odovzdania a prevzatia,
2. zoznam zariadenia a jeho stav, ak sa v/na pracovisku/stavenisku nachádza,
3. zoznam podmienok pre prevzatie pracoviska/staveniska (napr. poistné zmluvy, dokumentácia vypracovaná zhotoviteľom pred prevzatím pracoviska/staveniska a pod.) s vyhodnotením ich splnenia,
4. miesto a dátum spísania protokolu/záznamu,
5. podpis objednávateľa a zhotoviteľa.
	1. Za vytvorenie podmienok na zaistenie BOZP, PO a ochrany ŽP, zabezpečenie a vybavenie pracoviska/staveniska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku/stavenisku zodpovedá v plnom rozsahu a výlučne zhotoviteľ.
	2. Zhotoviteľ vyhlasuje, že bude vykonávať činnosť podľa tejto zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa tejto zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „**zamestnanci**“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto zmluvy, okrem zamestnancov objednávateľa, a to zhotoviteľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.
	3. Zhotoviteľ je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal zhotoviteľ alebo objednávateľ na zaistenie BOZP, PO a ochrany ŽP a ktoré sa vzťahujú všeobecne na zamestnancov a na nimi vykonávané práce na pracovisku/stavenisku pri plnení tejto zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, PO a ochranu ŽP platných pre pracovisko/stavenisko (ďalej len „**preškolenie**“). Za účelom preškolenia objednávateľ poskytol zhotoviteľovi písomné informácie a pokyny na zaistenie BOZP, PO a ochranu ŽP platné pre pracovisko/stavenisko, čo zhotoviteľ potvrdzuje podpisom tejto zmluvy. V prípade, že na pracovisku/stavenisku budú zároveň so zhotoviteľom vykonávať akékoľvek práce aj tretie osoby (vrátane subdodávateľov zhotoviteľa), je zhotoviteľ povinný v súlade s ustanoveniami § 18 ods. 1 zákona č. 124/2006 Z. z. v znení neskorších predpisov uzavrieť s takýmito osobami dohodu, predmetom ktorej bude dohoda zhotoviteľa a týchto osôb na prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činností a vzájomná informovanosť, inak práce na pracovisku/stavenisku nie je zhotoviteľ oprávnený vykonávať. Jedno vyhotovenie podpísanej dohody je zhotoviteľ povinný bez zbytočného odkladu doručiť objednávateľovi.
	4. Po prevzatí pracoviska/staveniska zhotoviteľom platí, že pracovisko/stavenisko je náležite zabezpečené a vybavené na bezpečný výkon práce za účelom plnenia tejto zmluvy, zhotoviteľ dostal potrebné a dostatočné informácie a pokyny na zaistenie BOZP, PO a ochranu ŽP platné pre pracovisko/stavenisko a že plnenie žiadnych ďalších povinností na úseku BOZP, PO a ochrany ŽP sa zo strany objednávateľa nevyžaduje. Zhotoviteľ je povinný písomne uplatňovať u objednávateľa nedostatky týkajúce sa BOZP, PO a ochrany ŽP, ktoré sa vyskytnú neskôr pri plnení tejto zmluvy, za odstránenie ktorých zodpovedá objednávateľ.
	5. Objednávateľ nie je povinný zabezpečovať zamestnancom sprevádzanie na pracovisku/ stavenisku. Objednávateľ je na základe svojho rozhodnutia oprávnený vystaviť zamestnancom bezdotykové identifikačné karty, ktoré ich budú oprávňovať na vstup a pohyb na pracovisku/stavenisku v súlade s požiadavkami objednávateľa na plnenie tejto zmluvy. Bezdotykové identifikačné karty budú zhotoviteľovi vydané po uzatvorení tejto zmluvy a preškolení. Za tým účelom je zhotoviteľ povinný bez zbytočného odkladu po uzatvorení tejto zmluvy odovzdať objednávateľovi zoznam zamestnancov a tento priebežne aktualizovať. V zozname je povinný uvádzať aj zamestnávateľov jednotlivých zamestnancov. Zhotoviteľ a jeho zamestnanci sú povinní dodržiavať podmienky používania bezdotykových identifikačných kariet na pracovisku/stavenisku. Po splnení/ukončení tejto zmluvy je zhotoviteľ povinný do troch (3) dní bezdotykové identifikačné karty vrátiť objednávateľovi. V prípade porušenia tejto povinnosti je objednávateľ oprávnený požadovať od zhotoviteľa zmluvnú pokutu vo výške 67,- EUR za každú nevrátenú bezdotykovú identifikačnú kartu v stanovenej lehote.
	6. Zamestnanci nesmú na pracovisku/stavenisku požívať alkoholické nápoje, omamné látky, psychotropné látky alebo prípravky a plniť túto zmluvu pod ich vplyvom. Ďalej musia dodržiavať zákaz fajčenia a musia používať a nosiť osobné ochranné pracovné pomôcky a prostriedky.
	7. Zhotoviteľ je povinný ihneď oznámiť objednávateľovi vznik každého pracovného úrazu zamestnanca, ku ktorému dôjde na pracovisku/stavenisku. Ďalšie povinnosti zhotoviteľa na úseku BOZP sú uvedené v **Prílohe č. 3** tejto zmluvy Podmienky bezpečného výkonu prác.
	8. Ak pri plnení tejto zmluvy ide o činnosť so zvýšeným nebezpečenstvom vzniku požiaru, zhotoviteľ je povinný postupovať tak, aby bola zabezpečená PO, najmä vydáva písomný pokyn na zabezpečenie PO a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov a iných vecných prostriedkov PO.
	9. Zhotoviteľ je povinný bez zbytočného odkladu ohlásiť objednávateľovi ekologickú ujmu, ktorú pri plnení tejto zmluvy spôsobí on alebo jeho subdodávatelia, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik znečisťujúcich látok pri manipulácii s nimi alebo pri ich preprave. Prípadmi mimoriadneho zhoršenia alebo ohrozenia kvality vôd sú najmä úniky znečisťujúcich látok súvisiace s ich manipuláciou a prepravou (ropné látky, chemikálie, náterové hmoty a pod.) do voľnej pôdy a do prostredia súvisiaceho s povrchovou alebo podzemnou vodou, technické poruchy a chyby na strojných zariadeniach, dopravných prostriedkoch a strojných mechanizmoch, ktoré sú príčinou úniku znečisťujúcich látok do okolitého prostredia.
	10. V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „**OH**“) tak, aby bol naplnený jeho účel. Súčasťou plnenia podľa tejto zmluvy je aj zhodnotenie a zneškodnenie všetkých odpadov, ktoré v súvislosti s plnením zhotoviteľa podľa tejto zmluvy vzniknú, a to výlučne na náklady zhotoviteľa. Pred začatím vykonávania stavebných prác týkajúcich sa diela a za účelom plnenia povinností podľa tohto odseku a odseku 3.13 tohto článku je zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „**odpad**“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „**stavebný odpad**“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
6. druhy stavebných odpadov, s ktorými bude nasledujúci držiteľ odpadu fyzicky nakladať,
7. spôsob nakladania so stavebnými odpadmi u nasledujúceho držiteľa odpadu,
8. plánovaný spôsob spracovania stavebných odpadov v prvom zariadení na spracovanie odpadov, ak nejde o spracovateľa odpadu, a
9. povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.

Uvedené zhotoviteľ preukáže objednávateľovi pred začatím vykonávania stavebných prác týkajúcich sa diela. Zhotoviteľ je ďalej povinný písomne oznámiť objednávateľovi najneskôr sedem (7) pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote šesťdesiat (60) dní po ukončení demolačných prác vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.

* 1. Zhotoviteľ je povinný používať systém separovaného zberu odpadu na stavenisku/pracovisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov podľa odseku 3.12 tohto článku. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko/stavenisko zhotoviteľom vrátane obalov), alebo komunálny odpad zhotoviteľ je okrem povinnosti držiteľa odpadu plniť a ďalšie povinnosti súvisiace s nakladaním s týmito odpadmi (napr. § 77 a nasl. zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov), pričom za plnenie týchto povinností zodpovedá v plnom rozsahu a výlučne zhotoviteľ. So stavebnými odpadmi (okrem kovového šrotu, odpadu z káblov a odpadu z farebných kovov) je zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti podľa odseku 3.12 tohto článku. Stavebný odpad (najmä betón, železobetón, tehly, dlaždice, asfalty, zeminy, drevo a sklo) (okrem kovového šrotu, odpadu z káblov, odpadu z farebných kovov, odpadu z izolačného materiálu a odpadu, ktorý vznikol pri výkopových prácach a zásypoch) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou podľa odseku 3.12 tohto článku) v percentuálnych množstvách stanovenými všeobecne záväznými právnymi predpismi. Potvrdenie o príslušnom zhodnotení je zhotoviteľ povinný odovzdať objednávateľovi (najmä vážne lístky) na preukázanie splnenia uvedených povinností. Inak sa za pôvodcu odpadu považuje objednávateľ, pričom pred vznikom tohto odpadu je zhotoviteľ povinný oznámiť objednávateľovi (oddelenie ŽP) druh a predpokladané množstvo odpadu a s týmto odpadom nakladať podľa pokynov objednávateľa. Kovový odpad resp. šrot v zmysle tohto odseku ostáva majetkom objednávateľa, pričom zhotoviteľ je povinný ho nakrátiť na kontajnerovú dĺžku a uložiť ho podľa pokynov objednávateľa v rámci miesta vykonania diela v zmysle článku 2. odseku 2.10. zmluvy. Ďalšie povinnosti na úseku ŽP a nakladania s odpadmi sú uvedené v zásadách dodržiavania ochrany životného prostredia v podmienkach MH Teplárenský holding, a.s., ktoré sú ako **Príloha č. 4** neoddeliteľnou súčasťou tejto zmluvy.
	2. Zhotoviteľ je povinný na požiadanie objednávateľa preukázať splnenie svojich povinností na úseku BOZP, PO a ochrany a tvorby ŽP vrátane OH v lehote troch (3) pracovných dní odo dňa doručenia žiadosti objednávateľa, a to najmä predložením dokladov preukazujúcich preškolenie zamestnancov, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy. Zhotoviteľ zároveň zaväzuje dodržiavať Zásady dodržiavania ochrany životného prostredia v podmienkach MH Teplárenský holding, a.s., ktoré sú ako **Príloha č. 4** neoddeliteľnou súčasťou tejto zmluvy.
	3. Zhotoviteľ zodpovedá objednávateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa tohto článku zaťažovali zhotoviteľa a nie objednávateľa, ktoré boli objednávateľovi po vyčerpaní opravných prostriedkoch uložené, ak objednávateľ riadne a včas umožnil zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní zhotoviteľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok zhotoviteľ objednávateľovi na jeho žiadosť zaplatil.
	4. Porušovanie pravidiel BOZP, PO a ochrany a tvorby ŽP vrátane OH zo strany zhotoviteľa oprávňuje objednávateľa bez ďalšieho kedykoľvek od tejto zmluvy odstúpiť.
	5. Zhotoviteľ sa zaväzuje pri plnení tejto zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Zhotoviteľ vyhlasuje, že sa objednávateľ môže spoľahnúť na to, že neporušuje a počas trvania tejto zmluvy neporuší zákaz nelegálneho zamestnávania, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi všetku škodu, ktorá by mohla vzniknúť objednávateľovi tým, že objednávateľ príjme od zhotoviteľa prácu alebo službu podľa tejto zmluvy, ktorú mu zhotoviteľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie zákazu prijať prácu alebo službu, ktorú mu na základe tejto zmluvy dodá alebo poskytne zhotoviteľ prostredníctvom fyzickej osoby, ktorú nelegálne zamestnáva alebo zamestná. Porušenie podľa tohto odseku zo strany zhotoviteľa sa považuje za podstatné porušenie tejto zmluvy v dôsledku čoho je objednávateľ oprávnený od tejto zmluvy odstúpiť.

* 1. Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Zhotoviteľ je povinný počas trvania tejto zmluvy byť zapísaný v registri partnerov verejného sektora (ďalej len „**register**“), ak mu táto povinnosť vyplýva zo zákona o registri, a to spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Objednávateľ je oprávnený od tejto zmluvy odstúpiť, ak nadobudne právoplatnosť rozhodnutie o výmaze zhotoviteľa z registra podľa § 12 zákona o registri alebo o uložení pokuty zhotoviteľovi z dôvodov podľa § 13 ods. 2 zákona o registri alebo ak je zhotoviteľ viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu. Objednávateľ zároveň nie je v omeškaní s plnením povinností podľa tejto zmluvy, ak zhotoviteľ nie je alebo nebude zapísaný v registri alebo ak zhotoviteľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu. Splnenie povinnosti podľa tohto odseku sa primerane aplikuje aj na subdodávateľov zhotoviteľa, pričom zhotoviteľ zodpovedá za to, aby každý subdodávateľ, ktorý spĺňa podmienky na zápis v registri partnerov verejného sektora bol v tomto registri zapísaný.
	2. V prípade vykonávania činnosti podľa tejto zmluvy prostredníctvom tretích osôb (ďalej len „**subdodávateľov**“) v akomkoľvek stupni zodpovedá zhotoviteľ objednávateľovi za splnenie záväzku riadne vykonať činnosť podľa tejto zmluvy, akoby činnosť vykonával sám.
	3. V prípade potreby vykonávania činnosti podľa tejto zmluvy prostredníctvom tretích osôb (subdodávateľov) je povinnosťou zhotoviteľa vopred písomne požiadať objednávateľa o súhlas na využívanie konkrétneho subdodávateľa. Zhotoviteľ je oprávnený zmeniť subdodávateľa výlučne len s predchádzajúcim písomným súhlasom objednávateľa. Zhotoviteľ zároveň v plnom rozsahu zodpovedá za to, aby jeho subdodávatelia boli zapísaní v registri partnerov verejného sektora, ak sa na nich táto povinnosť podľa zákona o registri vzťahuje. Akékoľvek sankcie uložené objednávateľovi a/alebo členom jeho štatutárneho orgánu v súvislosti s porušením povinností zhotoviteľa podľa predchádzajúcej vety je povinný zhotoviteľ v plnej výške nahradiť. Zoznam všetkých známych subdodávateľov v čase uzatvorenia tejto zmluvy tvorí **Prílohu č. 5** tejto zmluvy. V prípade, ak zhotoviteľ v procese obstarávania zákazky (diela) preukazoval splnenie podmienok účasti prostredníctvom subdodávateľa, je zhotoviteľ povinný používať výlučne na dotknuté činnosti kapacity tej osoby, ktorej spôsobilosť použil na preukázanie splnenia podmienok účasti. Zhotoviteľ je povinný bezodkladne oznámiť objednávateľovi akúkoľvek zmenu údajov subdodávateľov (meno, sídlo/pobyt, osoby oprávnené konať za subdodávateľa atď.). Porušenie povinnosti zhotoviteľa podľa tohto odseku zmluvy je vždy bez ďalšieho dôvodom oprávňujúcim objednávateľa na okamžité odstúpenie od tejto zmluvy.
	4. Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a ich vykonávacích a ďalších súvisiacich predpisov.
	5. Zhotoviteľ sa zaväzuje na uskutočnenie diela navrhnúť a použiť iba vhodný stavebný výrobok, podľa osobitných predpisov (zákon č. 133/2013 Z. z. o stavebných výrobkoch a o zmene a doplnený niektorých zákonov v znení neskorších predpisov). Zhotoviteľ sa zaväzuje zabezpečiť a predložiť objednávateľovi všetky certifikáty, osvedčenia a materiálové atesty o dodaných a zabudovaných materiáloch, stanovené zákonom č. 133/2013 Z. z. v znení neskorších predpisov a zákonom č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. Osvedčenia, certifikáty, materiálové atesty, certifikáty o preukázaní zhody stavebných výrobkov je zhotoviteľ povinný predložiť objednávateľovi najneskôr tri (3) pracovné dni pred termínom preberacieho konania diela ako celku.
1. **ODOVZDANIE A PREVZATIE DIELA**
	1. Záväzok vykonať dielo podľa tejto zmluvy bude splnený protokolárnym odovzdaním a prevzatím celého diela zhotoviteľom objednávateľovi, ak:
2. je dielo vykonané riadne a v súlade s ustanoveniami tejto zmluvy,
3. objednávateľ bude môcť dielo ako celok podľa tejto zmluvy užívať na účel, na ktorý je určené,
4. zhotoviteľ odovzdal objednávateľovi všetku dokumentáciu diela,
5. skúšky preukazujúce dohodnutú kvalitu vykonaného diela a celkovú funkčnosť diela, ako aj funkčnosť jednotlivých samostatných celkov diela podľa tejto zmluvy, všeobecne záväzných predpisov a technických noriem (STN, STN EN) boli úspešné.
	1. Po dokončení diela sa zhotoviteľ zaväzuje písomne (zaslaním e-mailu na kontaktnú osobu objednávateľa v zmysle odseku 4.5 tohto článku) vyzvať objednávateľa na prevzatie diela, a to najneskôr tri (3) pracovné dni pred termínom vykonania diela podľa tejto zmluvy, tak aby sa preberacie konanie uskutočnilo najneskôr v posledný deň termínu určeného na vykonanie diela ako celku podľa tejto zmluvy. Zhotoviteľ je povinný pripraviť k preberaciemu konaniu všetky doklady a dokumentáciu týkajúcu sa diela v zmysle tejto zmluvy a jej príloh, platných všeobecne záväzných právnych predpisov.
	2. O odovzdaní a prevzatí diela spíšu zmluvné strany písomný protokol. Protokol o odovzdaní a prevzatí diela bude obsahovať najmä údaje o vykonaní diela, súpis odovzdanej dokumentácie týkajúcej diela a prípadných zistených vád a nedorobkov, opatrenia a lehoty na odstránenie zistených vád a nedorobkov diela, pričom bude datovaný a podpísaný zmluvnými stranami. Zhotoviteľ je povinný zistené vady a nedorobky diela odstrániť v dohodnutej lehote. Návrh protokolu o odovzdaní a prevzatí diela je povinný vypracovať a predložiť zhotoviteľ. Súčasťou protokolu o odovzdaní a prevzatí diela musí byť najmä:
6. dokumentácia skutočného vyhotovenia (DSV) a ďalšia dokumentácia diela (vrátane plánu údržby diela) so zapracovanými a vyznačenými zmenami vzniknutými počas vykonávania diela,
7. zoznam zariadení/materiálov, ktoré sú súčasťou diela, osvedčenia o kvalite a kompletnosti, ich passporty, certifikáty, atesty platné na území Slovenskej republiky,
8. zápisnice a osvedčenia o vykonaných skúškach použitých stavebných výrobkov a materiálov,
9. zápisnice o prevzatí prác a konštrukcií, ktoré boli v ďalšom priebehu vykonávania diela zakryté,
10. denník,
11. súpis vykonaných prác a dodávok materiálov,
12. ďalšie doklady, ktorých povinnosť vyhotovenia a predloženia vyplýva z tejto zmluvy, všeobecne záväzných právnych predpisov alebo technických noriem a doklady potrebné pre riadne vykonávanie prevádzky a užívanie diela,
13. označenie vád a nedorobkov nebrániacich riadnemu užívaniu diela, a to spolu aj s termínom ich odstránenia,
14. doklady preukazujúce naloženie s odpadmi vzniknutými pri vykonávaní diela v súlade s touto zmluvou.
	1. Objednávateľ nie je povinný prevziať dielo ak je vykonané vadne, ak však prevezme dielo s vadou/vadami, jeho práva zo zodpovednosti za vady diela ostávajú v plnom rozsahu zachované. Ak sa však jedná o  také vady diela, ktoré ani vo vzájomnej spojitosti nebránia riadnemu užívaniu diela, tieto nie sú dôvodom pre neprevzatie diela, zhotoviteľ je však povinný ich odstrániť najneskôr v lehote tridsať (30) dní od podpísania protokolu o odovzdaní a prevzatí diela, pokiaľ sa v protokole o odovzdaní a prevzatí diela zmluvné strany nedohodnú inak. O odstránení prípadných vád a nedorobkov uvedených v protokole o odovzdaní a prevzatí diela spíšu zmluvné strany osobitný písomný protokol o odstránení vád a nedorobkov.
	2. Za objednávateľa je poverený prevziať dielo:

**Ing. Rastislav Košút**, mobil: +421 907 338 876, e-mail: rastislav.kosut@mhth.sk .

Objednávateľ si vyhradzuje právo kedykoľvek zmeniť osobu podľa predchádzajúcej vety, pričom na zmenu sa nevyžaduje uzatvorenie písomného dodatku k tejto zmluve.

* 1. Protokol o odovzdaní a prevzatí diela a protokol o odstránení vád a nedorobkov diela budú vyhotovené v dvoch (2) rovnopisoch po jednom pre každú Zmluvnú stranu.
1. **ZODPOVEDNOSŤ ZA VADY**
	1. Zhotoviteľ poskytuje objednávateľovi záruku za akosť na vykonané dielo. Zmluvné strany dojednávajú pre dielo záručnú dobu v trvaní 60 mesiacov. Záručná doba začína plynúť dňom prevzatia diela objednávateľom, bez vád a nedorobkov. Ak budú pri prevzatí diela zistené vady a/alebo nedorobky záručná doba začína plynúť až po úplnom odstránení všetkých prípadných vád a nedorobkov, na ktorých odstránení sa zmluvné strany dohodli pri odovzdaní a prevzatí diela v protokole o odovzdaní a prevzatí diela, t.j. dňom podpisu protokolu o odstránení vád a nedorobkov diela zmluvnými stranami.
	2. Zhotoviteľ preberá záruku, že počas záručnej doby:
2. dielo bude vykonané presne v súlade so všetkými špecifikáciami podľa tejto zmluvy a zachová si dohodnuté inak obvyklé vlastnosti,
3. použité materiály a náhradné diely budú najvyššej kvality a bezvadné,
4. dielo bude bezpečné a vhodné na objednávateľom špecifikované účely a bude spĺňať podmienky stanovené všeobecne záväznými právnymi predpismi, technickými normami, aj keď nie sú právne záväzné, a touto zmluvou,
5. a po jej uplynutí, a to po neobmedzenú dobu objednávateľ získa vlastnícke právo k zariadeniam a materiálom dodaných zhotoviteľom diela, neobmedzené žiadnymi záložnými právami, bremenami alebo inými právami tretích osôb a skutočnými alebo uplatnenými porušeniami práv k predmetom duševného vlastníctva.
	1. Zodpovednosť zhotoviteľa za vady nie je dotknutá tým, že objednávateľ neoznámil zhotoviteľovi vady, resp. vady materiálov a náhradných dielov použitých pri realizácii diela bez zbytočného odkladu potom, čo ich zistiť mal pri vynaložení odbornej starostlivosti pri prehliadke alebo kedykoľvek neskôr. Objednávateľ teda môže reklamovať vady bez obmedzenia času počas celej záručnej doby. Uplatnenie vady musí obsahovať stručný opis vady alebo toho, ako sa vada prejavuje.
	2. Zhotoviteľ je povinný bezodkladne, najneskôr do dvadsaťštyri (24) hodín od doručenia reklamácie dohodnúť s objednávateľom termín nástupu a odstránenia reklamovanej vady, ktoré potvrdí písomne alebo e-mailom. Objednávateľ je oprávnený, a to podľa svojej úvahy zhotoviteľovi oznámiť vady aj formou e-mailu, a to na adrese ....................@........................ Ak k dohode nedôjde, je zhotoviteľ povinný nastúpiť na opravu bezodkladne, najneskôr do štyridsaťosem (48) hodín od doručenia reklamácie a vadu odstrániť bezodkladne, najneskôr do päť (5) dní od nastúpenia na opravu. V reklamácii objednávateľ uvedie kontaktnú osobu. O odstránení vád spíše zhotoviteľ protokol, ktorý podpíšu oprávnení zástupcovia zmluvných strán.
	3. Ak zhotoviteľ nenastúpi na opravu alebo nezabezpečí úplné odstránenie vád v lehotách uvedených v tomto článku zmluvy, je objednávateľ kedykoľvek oprávnený odstrániť vady sám alebo prostredníctvom tretej osoby, a to bez straty svojich práv vyplývajúcich zo záruk podľa tejto zmluvy, pričom náklady na to vynaložené, riziko a nebezpečenstvo s tým spojené znáša zhotoviteľ. Možnosť uplatnenia iných nárokov z vád vyplývajúcich zo zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) alebo tejto zmluvy tým nie je dotknutá.
	4. Dĺžka záručnej doby sa v prípade vád, ktoré bránia riadnemu užívaniu diela prerušuje po dobu existencie týchto vád a začína plynúť opätovne až dňom nasledujúcim po dni riadneho odstránenia týchto vád.
	5. Všetky náklady spojené s odstránením reklamovaných vád diela bude znášať v celom rozsahu zhotoviteľ.
6. **SANKCIE**
	1. V prípade, že sa zhotoviteľ dostane do omeškania so splnením záväzku vykonať dielo v lehote stanovenej v tejto zmluve, je objednávateľ oprávnený požadovať od zhotoviteľa zmluvnú pokutu vo výške 350,- EUR (slovom: tristopäťdesiat eur), a to za každý aj začatý deň omeškania.
	2. V prípade, ak zhotoviteľ v lehote podľa tejto zmluvy nenastúpi na opravu alebo je v omeškaní s odstránením vád nebrániacich riadnemu užívaniu diela (vrátane vád a nedorobkov uvedených v  protokole o odovzdaní a prevzatí diela), je objednávateľ oprávnený požadovať od zhotoviteľa zmluvnú pokutu vo výške 100,- EUR (slovom: jednosto eur), a to za každý aj začatý deň omeškania.
	3. V prípade ak zhotoviteľ v lehote podľa tejto zmluvy nenastúpi na opravu alebo je v omeškaní s odstránením reklamovanej vady v záručnej dobe, pričom táto vada bráni riadnemu užívaniu diela, je objednávateľ oprávnený od zhotoviteľa požadovať zmluvnú pokutu vo výške 350,- EUR (slovom: tristopäťdesiat eur), a to za každý aj začatý deň omeškania.
	4. Objednávateľ je oprávnený požadovať od zhotoviteľa zmluvnú pokutu za porušenie povinností vyplývajúcich z **Prílohy č. 3**, **Prílohy č. 4**  tejto zmluvy, právnych predpisov a ostatných predpisov BOZP, OPP, ŽP a tejto zmluvy vo výške uvedenej v **Prílohe č. 3**, **Prílohe č. 4** tejto zmluvy.
	5. Objednávateľ je oprávnený požadovať od zhotoviteľa zmluvnú pokutu vo výške 300,- EUR (slovom: tristo eur), za každé jednotlivé porušenie povinnosti vyplývajúcej z tejto zmluvy, ak v zmluve alebo jej prílohách nie je uvedená osobitná zmluvná pokuta pre predmetné porušenie povinnosti zhotoviteľa.
	6. Zmluvné pokuty podľa tejto zmluvy sú splatné na základe písomnej výzvy objednávateľa doručenej zhotoviteľovi a to najneskôr do tridsať (30) dní odo dňa ich uplatnenia objednávateľom.
	7. Zaplatením akejkoľvek zmluvnej pokuty podľa tejto zmluvy nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; a náhrada škody môže byť uplatňovaná objednávateľom voči zhotoviteľovi v plnej výške.
	8. Ak v dôsledku porušenia tejto zmluvy zo strany zhotoviteľa (vrátane subdodávateľov a iných osôb, ktoré zhotoviteľ použil na plnenie tejto zmluvy) vznikne škoda alebo akýkoľvek nárok tretím osobám, je zhotoviteľ povinný tieto alebo škody v celom rozsahu nahradiť.
7. **CENA ZA DIELO**
	1. Cena bola stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov. Celková zmluvná cena za realizáciu predmetu zmluvy v rozsahu podľa článku 1. tejto zmluvy je maximálna a konečná vo výške .................,- EUR (slovom: ....................................... eur) bez DPH. Rozpočet diela je **Prílohou č. 2** tejto zmluvy.
	2. V cenách jednotlivých výkonov, prác, dielov a materiálov ako aj v cene za dielo podľa odseku 7.1 tohto článku sú zahrnuté všetky náklady a výdavky zhotoviteľa, ktoré priamo či nepriamo súvisia s vykonaním diela podľa tejto zmluvy.
	3. Ceny podľa odseku 7.1 tohto článku sú stanovené bez dane z pridanej hodnoty, ktorú zhotoviteľ vyúčtuje podľa všeobecne záväzných právnych predpisov účinných v čase vzniku daňovej povinnosti.
	4. Na základe dohody zmluvných strán vzhľadom na spôsob zabezpečovania vykonania diela zo strany zhotoviteľa, zhotoviteľovi nevzniká právo na zvýšenie ceny za dielo z dôvodu zmien diela počas jeho vykonávania, ak takéto zmeny diela nevyplynuli z dodatočných požiadaviek objednávateľa na zmenu stavebnotechnického riešenia diela, a zhotoviteľ už v čase vypracovania svojej ponuky v procese obstarávania zákazky na vykonanie diela mal a mohol predpokladať s prihliadnutím na jeho odborné znalosti a kapacity a s vynaložením všetkej odbornej starostlivosti, že pre riadne vykonanie diela bude potrebné vykonať aj takéto plnenia. Na základe dohody zmluvných strán cenu diela nie je možné navýšiť ani v tom prípade, ak zhotoviteľ vykonal chybu pri oceňovaní diela (napr. chybu v sčítaní, nezaradenie položky projektu do ceny, neúplné ocenenie požadovaných dodávok a prác, nedostatočné ocenenie nákladov pri obhliadke), v prípade nepochopenia súťažných podkladov, v prípade nedostatkov riadenia a koordinácie činnosti pri príprave a realizácii diela, ako ani v prípade vlastných chýb zhotoviteľa.
	5. Práce nad rámec rozsahu diela (naviac práce), ktorých potreba vyplynie dodatočne na základe okolností, ktoré neboli pri uzatváraní tejto zmluvy známe a zhotoviteľovi ani pri vynaložení náležitej odbornej starostlivosti známe byť nemohli, a je nevyhnutné ich vykonať, aby sa mohlo pokračovať v dokončení prác, budú predložené zo strany zhotoviteľa objednávateľovi na schválenie formou návrhu zmenového listu, ktorý bude obsahovať najmä (ak sa zmluvné strany nedohodnú inak):
8. dôvody navrhovanej zmeny a vysvetlenie nevyhnutnosti realizácie naviac prác alebo odpadnutia potreby realizácie niektorých prác (menej práce),
9. navrhované zmenené stavebnotechnické riešenie,
10. návrh vplyvu na cenu za dielo, lehoty vykonania diela a na projektovú dokumentáciu, osobitne výkaz výmer/rozpočet/ponuku dotknutých objektov a/alebo prevádzkových súborov so zohľadnenou navrhovanou zmenou (rozdielov v jednotlivých položkách),
11. ďalšie doplňujúce informácie vyžadované objednávateľom.

Zhotoviteľ naviac práce obsiahnuté v zmenovom liste ocení v súlade s **Prílohou č. 2** tejto zmluvy. V prípade nových položiek (ktoré nie sú uvedené v **Prílohe č. 2** tejto zmluvy) bude ich jednotková cena podliehať schváleniu objednávateľa a bude určená na základe podrobnej kalkulácie nákladov zvýšenej o primeraný zisk (§ 2 ods. 3 písm. b) zákona č. 18/1996 Z. z. o cenách v znení neskorších predpisov), pričom sa ale zmluvné strany dohodli na tom, že jednotková cena nebude vyššia ako jednotková cena za príslušné práce alebo dodávky podľa v príslušnom čase aktuálnych cenových databáz programov pre rozpočtárov spoločností napr. KROS a.s., ODIS, s.r.o. alebo CENEKON, a.s., pokiaľ sa cena príslušných prác alebo dodávok v týchto databázach nachádza; ceny uvedené v týchto cenníkoch sú maximálne a rozhodujúca je vždy najnižšia cena. Objednávateľ, resp. jeho technický dozor predložený zmenový list posúdi a predloží na schválenie svojím odborným útvarom. Naviac práce sa považujú za schválené podpisom zmenového listu zo strany objednávateľa. Až následne po schválení zmenového listu objednávateľom môžu zmluvné strany uzatvoriť písomný dodatok k zmluve, ktorého prílohou bude schválený zmenový list. Pre vylúčenie pochybností sa zmluvné strany dohodli, že s vykonávaním naviac prác je zhotoviteľ oprávnený začať až po účinnosti príslušného dodatku k tejto zmluve, ak objednávateľ nerozhodne inak, na základe osobitnej žiadosti zhotoviteľa. V prípade porušenia povinnosti podľa predchádzajúcej vety nevzniká zhotoviteľovi nárok na uhradenie naviac prác aj v prípade ich vykonania. V prípade nerealizovania niektorých dohodnutých prác a dodávok obsiahnutých v **Prílohe č. 2** tejto zmluvy („menej prác“), zhotoviteľ nie je oprávnený tieto práce fakturovať. Ak objednávateľ kedykoľvek udelí pokyn na nerealizovanie niektorých prác, je zhotoviteľ povinný tento pokyn akceptovať, pričom tieto práce nebudú pre účely fakturácie uznané ani v prípade ich vykonania.

1. **PLATOBNÉ PODMIENKY**
	1. Na základe dohody zmluvných strán bude zhotoviteľ oprávnený fakturovať cenu diela v nasledovných fakturačných etapách:

|  |  |  |
| --- | --- | --- |
| **Číslo****platby** | **Etapa realizácie / čiastková fakturácia** | **Suma (EUR) bez DPH** |
| 1 | Po podpísaní protokolu o odovzdaní a prevzatí diela (90 % z celkovej ceny diela bez DPH) | .............. EUR |
| 2 | Po odstránení vád a nedorobkov uvedených v  protokole o odovzdaní a prevzatí diela (10 % z celkovej ceny diela bez DPH) | ...............EUR |

* 1. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, interné číslo objednávateľa (ďalej len „**číslo objednávky**“) oznámené zhotoviteľovi objednávateľom po uzatvorení tejto zmluvy a jej prílohou bude kópia protokolu o odovzdaní a prevzatí diela podľa článku 4. tejto zmluvy resp. kópia protokolu o odstránení vád a nedorobkov diela.

* 1. Lehota splatnosti faktúr je štyridsaťpäť (45) dní od doručenia faktúry objednávateľovi.
	2. Na základe dohody zmluvných strán zhotoviteľ vystaví faktúru v elektronickej podobe vo formáte .pdf a zašle ju na e-mailovú adresu objednávateľa: faktury.mhth@mhth.sk z e-mailovej adresy zhotoviteľa: \_\_\_@\_\_\_.sk. Zhotoviteľ sa zaväzuje písomne informovať objednávateľa o akýchkoľvek zmenách, majúcich vplyv na zasielanie elektronických faktúr, najmä zmenu e-mailovej adresy, prostredníctvom ktorej bude zasielať elektronické faktúry.
	3. V prípade prípadných námietok objednávateľa voči správnosti vystavenej faktúry je objednávateľ oprávnený faktúru, ktorá:
1. má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky objednávateľa a/alebo
2. nespĺňa formálne náležitosti podľa ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov

do päť (5) pracovných dní odo dňa jej doručenia objednávateľovi vrátiť zhotoviteľovi spolu s vytknutím jej nesprávnosti, pričom zhotoviteľ je povinný buď chybnú faktúru opraviť a doručiť objednávateľovi takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.

V prípade oprávnených námietok objednávateľa podľa tohto odseku lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry objednávateľovi.

* 1. V prípade reklamácie vád diela až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) objednávateľ nie je v omeškaní s úhradou ceny za dielo alebo akejkoľvek jej časti.
	2. Pre prípad omeškania objednávateľa s platením ceny za dielo si zmluvné strany dohodli platenie úrokov z omeškania vo výške 0,02% zo sumy, s ktorou je objednávateľ v omeškaní, za každý deň z omeškania.
	3. Postúpenie pohľadávky na zaplatenie ceny za dielo vrátane jej príslušenstva alebo pohľadávky na zaplatenie zmluvnej pokuty alebo akejkoľvek inej peňažnej pohľadávky zhotoviteľa podľa tejto zmluvy zhotoviteľom na tretiu osobu je možné iba s písomným súhlasom objednávateľa.
	4. Objednávateľ je oprávnený jednostranne započítať proti pohľadávke zhotoviteľa všetky svoje prípadné pohľadávky voči zhotoviteľovi, vrátane svojich nesplatných pohľadávok voči splatným pohľadávkam zhotoviteľa.
	5. Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u zhotoviteľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní zhotoviteľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď zhotoviteľ hodnoverným spôsobom preukáže objednávateľovi, že u neho tieto dôvody pominuli.
	6. Zhotoviteľ prehlasuje, že číslo(a) účtu(ov) uvádzané v záhlaví tejto zmluvy sú používané na podnikanie podľa ustanovení § 6 zákona č. 222/2004 Z. z. o dani z pridanej hodnoty v znení neskorších predpisov. V prípade, ak objednávateľ zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť zhotoviteľ, zaplatiť priamo na číslo účtu správcu dane vedeného pre zhotoviteľa.
	7. Za úhradu faktúry sa považuje deň, kedy bude fakturovaná suma odpísaná z účtu objednávateľa.
1. **POISTENIE**
	1. Zhotoviteľ sa zaväzuje ku dnu začatia vykonávania diela uzatvoriť poistenie zodpovednosti za škody, ktoré by v súvislosti s vykonávaním diela a/alebo prevádzkovou činnosťou mohol spôsobiť objednávateľovi alebo tretím osobám, najmenej **do výšky 1,5 násobku ceny diela podľa tejto zmluvy** (článok 7. odsek 7.1 tejto zmluvy). Toto poistenie musí kryť všetky telesné zranenia alebo smrť utrpené tretími osobami vrátane zamestnancov objednávateľa a straty, poškodenia alebo škody na majetku vrátane majetku objednávateľa, ktoré môžu vzniknúť v súvislosti s vykonávaním diela, s limitom minimálne vo výške 1 000 000 €.
	2. Zhotoviteľ je povinný poistenie uvedené v odseku 9.1 tohto článku udržiavať po celý čas vykonávania diela až do času odovzdania a prevzatia diela, resp. podpisu protokolu o odstránení vád a nedorobkov uvedených v protokole o odovzdaní a prevzatí diela. Zhotoviteľ preukáže uzavretie poistnej zmluvy podľa odseku 9.1 tohto článku najneskôr do tridsať (30) dní od účinnosti tejto zmluvy, najneskôr však do dňa prevzatia pracoviska/staveniska, podľa toho, ktorá z týchto skutočností nastane skôr. Porušenie povinnosti zhotoviteľa podľa predchádzajúcej vety sa považuje za podstatné porušenie tejto zmluvy, v dôsledku čoho je objednávateľ oprávnený od tejto zmluvy odstúpiť.
	3. V prípade vzniku poistnej udalosti týkajúcej sa majetku objednávateľa je zhotoviteľ povinný ihneď písomne alebo inou vhodnou formou informovať objednávateľa a poistiteľa o poistnej udalosti a zabezpečiť všetky dôkazy a iné doklady nevyhnutné k zabezpečeniu poistného plnenia; ďalej je povinný poskytnúť objednávateľovi a poistiteľovi všetku súčinnosť.
	4. Ak zhotoviteľ nesplní povinnosti podľa odsekov 9.1 až 9.3 tohto článku a dôjde k poškodeniu alebo zničeniu majetku objednávateľa, zhotoviteľ sa zaväzuje nahradiť objednávateľovi celú takto vzniknutú škodu bez ohľadu na prípadnú zodpovednosť tretích osôb. To platí aj v prípade odmietnutia alebo čiastočného odmietnutia poistného plnenia zo strany poistiteľa, a to až do výšky, v ktorej škoda nebola pokrytá poistným plnením poukázaným v prospech objednávateľa
	5. Zhotoviteľ je povinný kedykoľvek na požiadanie objednávateľa, v lehote troch (3) dní od doručenia tejto požiadavky zhotoviteľovi, preukázať objednávateľovi plnenie povinností podľa odseku 9.2 tohto článku.
2. **MLČANLIVOSŤ**
	1. Zmluvné strany berú na vedomie, že zhotoviteľovi môžu byť v rámci plnenia tejto zmluvy poskytnuté informácie obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy objednávateľa. Tieto informácie alebo akékoľvek iné informácie verejne neprístupné a súvisiace s činnosťou objednávateľa, ktoré zhotoviteľ získa ústne, písomne alebo v akejkoľvek inej forme pri plnení tejto zmluvy alebo v jej súvislosti, sú predmetom obchodného tajomstva dotknutej zmluvnej strany, alebo ich dotknutá zmluvná strana týmto označuje ako dôverné v zmysle ustanovenia § 271 Obchodného zákonníka (ďalej len „**dôverné informácie**“).
	2. Zhotoviteľ sa zaväzuje, že počas trvania tejto zmluvy, ako aj po jej skončení
3. bude zachovávať mlčanlivosť o dôverných informáciách, najmä sa zaväzujú s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu objednávateľa priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,
4. písomne oznámi objednávateľovi akékoľvek okolnosti, ktoré by mohli viesť k vzniku konfliktu záujmov s dotknutou zmluvou stranou,
5. použije dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy,
6. obmedzí zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečujú dodržiavanie dôvernosti týchto informácií a povinností s tým súvisiacich,

pričom sa uvedené povinnosti zaväzujú vykonávať so všetkou potrebnou odbornou starostlivosťou.

* 1. V prípade porušení ktorejkoľvek povinnosti podľa odseku 10.2 tohto článku zhotoviteľom je objednávateľ oprávnený od zhotoviteľa požadovať zaplatenie zmluvnej pokuty vo výške 3 320,- EUR (slovom: tritisíctristodvadsať eur), a to za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností.
1. **DORUČOVANIE**
	1. Všetky listiny, objednávky, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované listami doručenými poštou alebo osobne alebo e-mailom. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 11.2 tohto článku vrátila späť odosielateľovi. Ak bolo oznámenie zasielané e-mailom alebo oznamované osobne v pracovný deň v čase do 14:00 hod., považuje sa za doručené v momente prenosu resp. oznámenia, inak v nasledujúci pracovný deň.
	2. Pre **objednávateľa** budú všetky oznámenia doručované alebo oznamované na nižšie uvedené údaje:

**MH Teplárenský holding, a.s.**

adresa: Turbínová 3, 831 04 Bratislava - mestská časť Nové Mesto

kontaktná osoba: **Ing. Rastislav Košút**, mobil: +421 907 338 876,

e-mail: rastislav.kosut@mhth.sk

a pre **zhotoviteľa** budú všetky oznámenie doručované alebo oznamované na nižšie uvedené údaje:

adresa:

kontaktné osoby:

alebo na akúkoľvek inú adresu alebo e-mailovú adresu, ktoré budú druhej zmluvnej strane vopred písomne oznámené. Zmluvné strany sa dohodli, že pre účinnosť zmeny kontaktných údajov v zmysle vyššie uvedeného sa nevyžaduje uzatvorenie písomného dodatku k tejto zmluve.

* 1. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.
1. **PROTIKORUPČNÉ OPATRENIA**
	1. **Protikorupčný program**

Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali životné prostredie a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov objednávateľ žiada od zhotoviteľa, aby v akejkoľvek súvislosti s touto zmluvou, čo pre účely tohto článku zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku.

* 1. **Zákaz korupcie**

Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. **Úplatkom** sa na účely tohto článku rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. **Konaním** sa na účely tohto článku rozumie aj opomenutie takého konania, na ktoré je osoba podľa okolností a svojich pomerov povinná.

* 1. **Oznamovacia povinnosť**

Zmluvné strany sa zaväzujú akékoľvek konanie zakázané podľa odseku 12.2 tohto článku alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj objednávateľovi.

* 1. **Účtovná evidencia**

Zhotoviteľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Zhotoviteľ zároveň potvrdzuje, že nedošlo k porušeniu tohto ustanovenia.

* 1. **Konflikt záujmov**

Konflikt záujmov. Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely tohto článku rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.

* 1. **Dotknuté osoby**

 Zhotoviteľ sa zaväzuje, že povinnosti podľa odsekov 12.2 až 12.5 tohto článku uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa odseku 12.4 tohto článku. **Korupčným rizikom** sa na účely tohto článku rozumie príležitosť, pravdepodobnosť alebo možnosť konania zakázaného podľa odseku 12.2 tohto článku alebo existencia príčin alebo podmienok uľahčujúcich vznik situácie priaznivej pre konanie zakázané podľa odseku 12.2 tohto článku.

1. **ODSTÚPENIE OD ZMLUVY**
	1. Objednávateľ je oprávnený písomne odstúpiť od tejto zmluvy, a to aj v časti:
		1. ak zhotoviteľ je v omeškaní s plnením diela o viac ako tridsať (30) dní;
		2. ak predmet plnenia má vadu, ktorá zbavuje objednávateľa čo i len čiastočného prospechu z predmetu plnenia podľa tejto zmluvy;
		3. ak na majetok zhotoviteľa je začatý alebo vyhlásený konkurz alebo iné konanie, ktorého cieľom je kolektívne uspokojenie veriteľov zhotoviteľa;
		4. ak zhotoviteľ nenastúpi alebo neodstráni akékoľvek vady/nedorobky diela v lehotách stanovených v tejto zmluve;
		5. ak zhotoviteľ bez predchádzajúceho písomného súhlasu objednávateľa postúpi svoje práva a povinnosti z tejto zmluvy tretej osobe alebo zadá predmet tejto zmluvy ďalšiemu subdodávateľovi/subdodávateľom;
		6. ak zhotoviteľ stratil akékoľvek oprávnenie na výkon podnikateľskej činnosti nevyhnutnej na riadne a včasné dokončenie diela v súlade s príslušnými právnymi predpismi;
		7. ak zhotoviteľ neodstráni v dodatočnej lehote akýkoľvek nedostatok pri vykonávaní diela, na ktorý ho objednávateľ upozorní. Zmluvné strany sa dohodli, že dodatočná lehota je štrnásť (14) dní, ak objednávateľ neurčí dlhšiu lehotu;
		8. ak sa ktorékoľvek vyhlásenie alebo ubezpečenie zhotoviteľa uvedené v tejto zmluve ukáže ako nepravdivé a nesprávne;
		9. z dôvodov označených ako podstatné porušenie tejto zmluvy;
		10. z iných dôvodov výslovne uvedených v tejto zmluve.
	2. Zhotoviteľ je oprávnený písomne odstúpiť od tejto zmluvy, a to aj v časti:
		1. ak objednávateľ je v omeškaní s plnením jeho finančných povinností podľa zmluvy o viac ako tridsať (30) dní a takéto porušenie neodstránil ani v dodatočnej lehote dvadsiatich (20) dní od doručenia písomnej výzvy zhotoviteľa;
		2. z iných dôvodov výslovne takto uvedených v tejto zmluve.
	3. Odstúpenie od tejto zmluvy musí mať písomnú formu a musí byť doručené druhej zmluvnej strane doporučeným listom. Účinky odstúpenia od tejto zmluvy nastanú v deň doručenia písomného odstúpenia druhej zmluvnej strane. Odstúpením od zmluvy sa táto zmluva zrušuje odo dňa doručenia oznámenia druhej zmluvnej strane. Právo na zmluvnú pokutu alebo náhradu škody zmluvných strán zostáva nedotknuté.
	4. V prípade predčasného ukončenia tejto zmluvy z akéhokoľvek dôvodu je zhotoviteľ povinný najneskôr do piatich (5) dní odo dňa účinnosti odstúpenia vypratať miesto vykonania diela a protokolárne odovzdať objednávateľovi všetky veci a doklady prevzaté od neho za účelom vykonávania diela, ako aj atesty, revízie, potvrdenia a doklady týkajúce sa dovtedy vykonaných častí diela. Samotné prevzatie a odovzdanie dovtedy vykonaných častí diela určí objednávateľ a termín tohto prevzatia vhodným spôsobom oznámi zhotoviteľovi, pričom zhotoviteľ sa zaväzuje objednávateľom stanovený termín rešpektovať. V prípade nesplnenia povinností uvedených v tomto odseku zmluvy, je objednávateľ oprávnený požadovať od zhotoviteľa zaplatenie zmluvnej pokuty vo výške 1 000,- EUR (slovom: jedentisíc eur) za každý deň omeškania zhotoviteľa so splnením jeho povinnosti.
	5. Aj po skončení vykonávania diela podľa tejto zmluvy, sa zhotoviteľ zaväzuje poskytnúť objednávateľovi požadovanú súčinnosť tak, aby ďalší priebeh vykonania diela nebol žiadny spôsobom dotknutý a/alebo znemožnený. V opačnom prípade zhotoviteľ zodpovedá objednávateľovi za škodu, ktorá mu tým vznikla.
	6. Pri predčasnom ukončení tejto zmluvy bude rozsah dovtedy vykonaných prác stanovený v súlade s ustanoveniami platnými pre riadne odovzdanie a prevzatie diela, pričom sa tieto ustanovenia použijú primerane. Zhotoviteľ bude pri predčasnom ukončení tejto zmluvy oprávnený požadovať zaplatenie alikvótnej ceny diela, ktorá zodpovedá rozsahu skutočne riadne vykonaných prác do času predčasného ukončenia tejto zmluvy, pričom zároveň platí, že nároky objednávateľa z titulu náhrady škody a zmluvných pokút nie sú predčasným ukončením tejto zmluvy dotknuté.

V prípade predčasného ukončenia tejto zmluvy začne plynú záručná doba na už vykonané časti diela, ktoré si objednávateľ ponechá ich prevzatím objednávateľom podľa odseku 13.4 tohto článku, ak nezačala podľa tejto zmluvy plynúť skôr.

* 1. Predčasné ukončenie tejto zmluvy, bez ohľadu na zmluvnú stranu, ktorá túto zmluvu ukončila, sa nedotýka zodpovednosti zhotoviteľa za vady a nedostatky dovtedy vykonaného diela a rovnako sa netýkajú plynutia záručných dôb podľa tejto zmluvy.
1. **ZÁVEREČNÉ USTANOVENIA**
	1. Táto zmluva sa spravuje právnym poriadkom Slovenskej republiky bez prihliadnutia ku kolíznym normám. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.

* 1. Právne vzťahy neupravené touto zmluvou sa riadia ustanoveniami Obchodného zákonníka, ako aj ustanoveniami ostatných príslušných všeobecne záväzných právnych predpisov Slovenskej republiky.
	2. Zmluvné strany berú na vedomie, že táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon č. 211/2000 Z.z.**“).
	3. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia tejto zmluvy v Centrálnom registri zmlúv. Táto zmluva sa zverejňuje nepretržite počas existencie záväzkov vzniknutých z tejto zmluvy, minimálne však po dobu stanovenú zákonom č. 211/2000 Z. z.

* 1. Táto zmluva sa môže meniť alebo zrušiť iba dohodou zmluvných strán, ktorá bude mať formu písomných dodatkov k tejto zmluve.
	2. V prípade, že akékoľvek ustanovenie tejto zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení tejto zmluvy, pokiaľ to nevylučuje v zmysle všeobecne záväzných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto zmluvy.
	3. Táto zmluva tvorí úplnú dohodu medzi zmluvnými stranami týkajúcu sa predmetu tejto zmluvy. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd. Súčasťou tejto zmluvy sú aj súťažné podklady a vysvetlenia poskytnuté uchádzačom v rámci procesu obstarávania tejto zákazky (realizácie diela). V prípade, ak súčasťou tejto zmluvy je aj cenová ponuka zhotoviteľa, platí, že ustanovenia tejto zmluvy majú pred odchylnými ustanoveniami cenovej ponuky prednosť. Ak cenová ponuka obsahuje akékoľvek osobitné obchodné podmienky zhotoviteľa a/alebo tretích osôb, zmluvné strany sa výslovne dohodli, že aplikácia týchto obchodných podmienok je vylúčená.
	4. Neoddeliteľnou súčasťou tejto zmluvy sú nasledovné prílohy:

Príloha č. 1: Opis zákazky

Príloha č. 2: Rozpočet diela

Príloha č. 3: Podmienky bezpečného výkonu prác

Príloha č. 4: Zásady dodržiavania ochrany životného prostredia v podmienkach MH Teplárenský holding, a.s.

Príloha č. 5: Zoznam subdodávateľov.

* 1. Táto zmluva bola vyhotovená v dvoch (2) rovnopisoch, po jednom (1) pre každú zmluvnú stranu.
	2. Členenie tejto zmluvy do článkov a odsekov, ako aj nadpisy tejto zmluvy slúžia len k prehľadnosti, neberú sa do úvahy pri výklade zmluvy a nepovažujú sa za definície alebo vysvetlivky jednotlivých zmluvných ustanovení.
	3. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

**Za objednávateľa: Za zhotoviteľa:**

V Bratislave, dňa \_\_\_\_\_\_\_\_\_\_\_ V \_\_\_\_\_\_\_\_\_\_, dňa \_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Juraj Mydliar

výrobný riaditeľ

MH Teplárenský holding, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Peter Oravec

manažér nákupu

MH Teplárenský holding, a.s.

**Príloha č. 1**

**Opis zákazky**

Výťah – typové označenie NT 1000/0,25, výr. č. 361424 umiestnený vo výrobnom bloku II. etapa bol vyrobený v r. 1961, súčasne s turbínou TG2. Výťah je pravidelne revidovaný a servisovaný spoločnosťou OTIS. Má 8 staníc, menovitá rýchlosť pohybu je 0,25 m/s, nosné prostriedky – laná. Dopravný zdvih je 27,5 m, pohon je elektrický, 2-rýchlostný trakčný. Výťah sa pohybuje vo výťahovej šachte o vnútornom rozmere 2 100 x 2 035 mm, obvodové murivo z pálenej tehly – nutné posúdiť pred rekonštrukciou.

Z posledných revízií je zrejmé, že zariadenie je po životnosti, vykazuje vôle v zuboch výťahového stroja, sú opotrebované šachtové dvere, tzn. aj pri nezaistených dverách sa môže výťah pohnúť a hrozí pád pracovníkov do výťahovej šachty. Výťah nie je spôsobilý na ďalšiu prevádzku do odstránenia nedostatkov uvedených v revíznej správe. Z dôvodu dodržania bezpečnosti prevádzkovania zariadenia a plánovanej inštalácie nového turbogenerátora TG1, v priestoroch strojovne, je potrebná jeho celková rekonštrukcia resp. modernizácia.

Predmet zákazky:

* návrh, kompletná rekonštrukcia a inštalácia výťahu vrátane strojnej, aj elektro časti v súlade s platnými technickými normami (STN EN 81-20 2020, EN81-21-2018 2022, EN81-73-2005 2020 STN EN 81-21 +A1 EN81-70\_2021\_A1\_2022) a predpismi, vrátane potrebných stavebných úprav výťahovej šachty
* skreslenie skutkového stavu nového výťahu v potrebnom rozsahu (podľa poskytnutých podkladov, a domerania priamo na stavbe) vo formátoch dwg., pdf.
* výkresová dokumentácia: dispozičné výkresy, rezy, detaily, vo formátoch dwg, pdf
* odovzdanie technickej dokumentácie skutočného vyhotovenia
* podrobný rozpočet dodávok a prác
* plán skúšok, revízií
* dodanie materiálových listov použitých materiálov, atest mat. EN 10204/3.1, účasť objednávateľa pri výrobnom procese
* pred začatím prác vypracovanie a dodanie plánu BOZP v zmysle nariadenia vlády č. 396/2006 Z.z. o minimálnych bezpečnostných a zdravotných požiadavkách na stavenisko v platnom znení. Súčasťou plánu BOZP bude vypracovanie analýzy rizík
* zabezpečenie koordinátora bezpečnosti
* zabezpečenie koordinátora dokumentácie

**Minimálne požiadavky na dodávku:**

* Návrh a kompletná rekonštrukcia výťahu do výrobného bloku II. etapa v zmysle platnej normy. Rekonštrukcia výťahu musí zohľadňovať prevádzku v prašnom prostredí
* Demontáž strojnej (závesné systémy, pohony, laná, šachtové dvere, brzda, ..) a elektro časti (elektroinštalácia, rozvádzač, ovládací panel kabíny, osvetlenie, privolávač, ...)
* koncový vypínač umiestnený na kabíne. V hornej a spodnej časti šachty vybavený nájazdom
* Automatické zamykanie šachtových dverí, dverná uzávierka s núdzovým otváraním
* Likvidácia vzniknutého odpadu, okrem kovového odpadu, ostáva v majetku objednávateľa , nakrátený na kontajnerovú dĺžku
* Výroba, dodávka, inštalácia výťahu (závesné systémy, pohony, vrátane nového brzdného systému (dvojčinná brzda), kabína výťahu, šachtové dvere, ovládacie panely výťahu, privolávače výťahu, LED osvetlenie kabíny, svetelná clona vo výťahu, samomazné nádoby na mazanie vodítok vo výťahovej šachte, ...), bezpečnostné prvky v zmysle normy, núdzové osvetlenie kabíny, rozvádzač vo vyhotovení pre použitie v priemysle
* Doplnenie revíznej jazdy kabíny, s ovládaním na kabíne
* Núdzový pohon na batériu
* Stavebné úpravy šachty vyhovujúcich požiarnej odolnosti REI 30/D1, dverí vyhovujúcich požiarnej odolnosti EW -C 30D/3. Nové LED osvetlenie výťahovej šachty.
* Dokumentácia skutočného vyhotovenia – 2x v písomnej forme vrátane odborného stanoviska TI SR, resp. TUV + 1 x v elektronickej forme (formát .pdf, .DWG)
* Výstražné tabuľky a návody na obsluhu a údržbu
* Dodať materiálové atesty použitých materiálov
* Dodávku môže realizovať len výrobca výťahov resp. autorizovaný dodávateľ
* Vykonanie montážnej a úradnej skúšky, komplexné odskúšanie a uvedenie do prevádzky
* Zaškolenie obslúh, cca 40 osôb
* Vypracovať Plán bezpečnosti a ochrany zdravia pri práci v písomnej forme v zmysle § 3 nariadenia vlády č. 396/2006 – odovzdať na kontrolu pred začatím prác
* Garancia záručnej doby 60 mesiacov na vymenené diely
* Harmonogram prác, dodávok

**Požadovaný stav po rekonštrukcii:**

* Nosnosť: ≥ 1 000 kg
* Rýchlosť: ≥ 0,5 m/s
* Zdvih: 27,5 m
* Pohon: elektrický trakčný
* Počet staníc: 8
* Predné/zadné vstupy: 8/0
* Servisný panel MAP pre údržbu a núdzové vyslobodenie zabudovaný v ráme šachtových dverí
* V kabíne signalizácia poschodia počas pohybu
* Na plošinách signalizácia smeru pohybu
* Materiál kabíny – steny – brúsená nerezová oceľ, podlaha - RC30; Karbónová čierna - protišmyková

**Minimálne kvalifikačné požiadavky na pracovníkov (doložené certifikátmi):**

* Odborný personál vyškolený v rozsahu §14 vyhlášky č. 147/2013 Z.z. (práca vo výške nad voľnou hĺbkou)
* Odborný personál vyškolený podľa zákona č. 124/2006 Z.z (viazač bremien)
* Revízny technik VTZ zdvíhacie, elektro v zmysle vyhlášky 508/2009 Z.z.
* Odborný personál – zvárač, minimálne 2 osoby

**Legislatívne požiadavky (doložené certifikátmi):**

* NV 235/2015 Z. z. v platnom znení, o uvádzaní výťahov na trh a sprístupňovaní bezpečnostných častí do výťahov na trhu (zodpovedá Smernici 2014/33/EU)..
* NV 194/2005 Z. z. v platnom znení, o elektromagnetickej kompatibilite ( zodpovedá Smernici 2004/108/ES )
* NV 436/2008 Z. z. v platnom znení, ktorým sa ustanovujú podrobnosti o technických požiadavkách a postupoch posudzovania zhody na strojové zariadenia.
* STN EN 81–20 v platnom znení, Bezpečnostné pravidlá na konštrukciu a montáž výťahov.
* STN EN 81-28 v platnom znení, Bezpečnostné pravidlá na konštrukciu a montáž výťahov. Výťahy na prepravu osôb a tovaru. Časť 28: Diaľková signalizácia núdzového stavu v osobných výťahoch a v nákladných výťahoch s prístupom osôb.
* STN EN 12015 v platnom znení, Elektromagnetická kompatibilita. Súbor noriem na výrobky pre výťahy, pohyblivé schody a pohyblivé chodníky. Vyžarovanie.
* STN EN 12016+A1 v platnom znení, Elektromagnetická kompatibilita. Skupina noriem na výrobky pre výťahy, pohyblivé schody a pohyblivé chodníky. Odolnosť
* Vyhláška 549/2007, ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí.

**Prostredie v šachte a v nástupiskách:**

* Normálne podľa STN 33 2000-5-51, Elektrické inštalácie budov. Časť 5-51: Výber a stavba elektrických zariadení. Spoločné pravidlá, tabuľka 51A, s ohľadom na STN EN 81-20 (požadovaná teplota + 5º až + 40º), vetranie podľa STN EN 81-20